**îmi visez printr-o lacrimă dinții**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stau spânzurat de o stea căzătoare

cerul gurii mi se umple de cer

lumea zâmbeşte nudă

cu sufletul pătat pe dos

balansez viața

ca o madonă pruncul

nani-huţa

huţa-nani

(cerul e plin de sfinți goi)

se moare aglomerat

moartea e o tipă topless

împarte bonuri de ordine

spre edenul păcătoşilor

doar tu mă priveşti din eternitate

cu ochii închiși

cu iubirea deschisă

și degetele lumânări aprinse

(eşti atât de mică

dar atât de dumnezeu)

îmi visez lacrima

la rădăcina unui cactus

deșert înflorit